tomron87/hebrew-wikipedia-sentences-corpus huggingface dataset:
סופו של השלב הראשון הוא בהשגת פיסת המפה הבאה, וסופו של השלב השני הוא בקרב-בוס שיזכה אותו באבן אחת מתוך תשע אבני החן של הקמע.
בסוף כל זוג שלבים מופיע קטע אנימציה המגולל את עלילת המשחק וההגעה לאזור ההתרחשות הבא (פרט לזוג השלבים האחרון שבסופו של כל אחד מהם יש קרב-בוס).
זהו משחק פעולה מסוג פלטפורמה.
הוא מבוסס בעיקרו על קטעי פלטפורמה מאתגרים, בהם משטחים נעים ונעלמים, הדורשים תזמון ודיוק רב.
לצד הבט מרכזי זה, הבט עיקרי נוסף הוא לחימה.
במשחק אויבים רבים כאשר הנשק העיקרי של קפטן קלאו הוא מכות מטווח קרוב.
לצד הנשק לטווח הקרוב, לקלאו יש אקדח, "טופר-קסם" ומקלות דינמיט בעלי תחמושת מוגבלת, או חרב אש, חרב קרח וחרב חשמל העומדות לרשותו למשך זמן מוגבל החל מרגע השגתן.
לצד משחק העלילה לשחקן יחיד בן ארבעה עשר השלבים, קפטן הוק מציע עורך שלבים בהתאמה אישית על פי נושאי ארבעה עשר השלבים המקוריים, וכן אפשרות למשחקי רשת.
קפטן מארוול, שידוע גם בשם שהאזאם הוא דמות בדיונית של גיבור-על שהופיעה תחילה בחוברות הקומיקס של חברת פאוסט קומיקס ולאחר מכן של חברת DC קומיקס.
הדמות הופיעה לראשונה בחוברת Whiz Comics #2 מפברואר 1940, ונוצרה על ידי הכותב ביל פרקר והמאייר קלרנס צ'ארלס בק.
קפטן מארוול הוא האלטר אגו של ויליאם ג'וזף "בילי" בטסון, עיתונאי רדיו צעיר שנבחר להיות אלוף הטוב והצדק בידי המכשף שהאזאם.
כל אימת שבילי הוגה את שם המכשף, מכה בו ברק קסם שהופך אותו לגיבור-על בוגר ובעל כוחותיהם של שש דמויות מיתולוגיות ואגדתיות - שלמה, הרקולס, אטלס, זאוס, אכילס ומרקוריוס.
כמה מחבריו ובני משפחתו, בעיקר מרי מארוול וקפטן מארוול הבן ממשפחת מארוול, מסוגלים לשתף את כוחו של בילי ולהפוך לגיבורי-על בעצמם.
בהרפתקאותיו, בטסון מהולל כ"בן-התמותה העוצמתי ביותר בעולם", והוא כונה כ"האדם החשוב האדום הגדול" בידי נבל-העל דוקטור סיוואנה - כינוי אשר אומץ בידי מעריצי הדמות.
בשנת 1972, חברת DC קומיקס רכשה את הזכויות לדמויות ממשפחת מארוול ושבה לפרסם את סדרות הכותרים.
עד לשנת 1991, החברה שילבה את הדמויות לתוך יקום DC וניסתה להחיות את הזיכיון מספר פעמים.
משום שחברת מארוול קומיקס יצרה דמות באותו שם בשנות היעדרה של הדמות מעל דפי הקומיקס, חברת DC לא יכלה לשווק את הדמויות השונות למשפחת מארוול תחת אותו שם, ולכן החלה להשתמש בשם "שהאזאם!" כשם הכותרים.
עד מהרה, קפטן מארוול החל להיות מזוהה בטעות כשהאזאם.
קפטן מארוול מדורג במקום ה-50 ברשימת דמויות הקומיקס הגדולות של כל הזמנים לפי אתר IGN, אשר ציין כי הדמות מהווה תזכורת מתמדת לימים פשוטים יותר.
את דמותו בסרטי היקום הקולנועי של DC "שהאזאם" ו"שהאזאם!
2: זעם האלים" מגלם זאקרי לוי, בעוד אשר אנג'ל מגלם את הנער.
קפטן מארוול הוא גיבור העל הראשון שקיבל עיבוד קולנועי - בסדרת הסרטים הקצרים "הרפתקאות קפטן מארוול" (1941).
לאחר הצלחתן של דמויות חברת "National Comics" (לימים DC קומיקס) סופרמן ובאטמן, פאוסט הוצאה לאור החליטה להקים מחלקת קומיקס משלה בשנת 1939. החברה שכרה את שירותיו של ביל פרקר ליצור כמה מגיבורי-העל של כותר החברה הראשון שלהם, Flash Comics.
נוסף על סיפורים בהם מככבים איביס הבלתי מנוצח, ספיי סמאשר, החץ המוזהב, לאנס או'קייסי, סקופ סמית' והבלש Dan Dare, פרקר גם כתב סיפור על צוות של שישה גיבורי-על, כאשר לכל אחד יש כוח מיוחד שהוענק לו על ידי דמות מיתולוגית.
המנהל בפועל של החברה דאז, ראלף דייג', החליט כי מוטב לאחד את שש הדמויות לגיבור אחד שיכיל את כל ששת הכוחות גם יחד.
בעקבות כך, פרקר יצר את הדמות וקרא לה "קפטן רעם".
המאייר קלרנס צ'ארלס בק נשכר כדי לעצב ולשרטט את דמותו, שסגנון ציורה דמה לעלילון.
הגיליון הראשון של הכותר הודפס בסתיו 1939 כ"העתק אשפה" (Ashcan Copy) גם כ-Flash Comics #1 וגם כ-Thrill Comics #1 למטרות פרסום ראשוני.
אולם, זמן קצר לאחר הפרסום, החברה מצאה שאינה יכולה לפרסם את הדמות בשם "קפטן רעם", משום ששם זה - כולל שם הכותרים Flash Comics ו-Thrill Comics - כבר היה בשימוש.
בעקבות כך, שם הכותר שונה ל-Whiz Comics, והמאייר פיטר קונסטנזה הציע לשנות את שם הדמות ל"קפטן מופלא" ("Captain Marvelous"), אותו שינו העורכים ל"קפטן מארוול" ("קפטן פלא").
החוברת השנייה, שפורסמה בפברואר 1940, נחשבה בעיני רבים ל-Whiz Comics #1 היות שפורסמה לראשונה באופן מלא.
השראה לדמותו של קפטן מארוול הגיעה ממספר מקורות.
מראהו החיצוני עוצב לפי דמותו של פרד מק'מוריי, שחקן פופולרי של אותה תקופה.
עיצובים מאוחרים של סי סי בק דמו לשחקנים נוספים כקרי גרנט וג'ק אואקי.
פאוסט, כונה בשם החיבה "קפטן בילי", שהיווה השראה לשם בילי בטסון ולשם הכותר.
אחד המגזינים המוקדמים של החברה, Captain Billy's Whiz Bang, היווה השראה לשם הכותר.
בנוסף, פאוסט קומיקס אימצו חלק מהאלמנטים שהפכו את סופרמן לדמות פופולרית (מהירות-על, כוח-על, סיפורים בדיוניים, אלטר-אגו של עיתונאי בעל נימוסים והליכות) ושילבו אותם בדמותו של קפטן מארוול.
מנהל ההפצה, רוסקו קנט פאוסט, ציין כי אמר לצוות עובדיו ליצור עבורו סופרמן, אלא שהאלטר אגו שלו הוא ילד בן 12.
כתוצאה מכך, ניתן לקפטן מארוול אלטר אגו של ילד בן 12 בשם בילי בטסון, וסיפור מקורו פורסם בחוברת השנייה.
בילי, הומלס צעיר, מובל בידי זר מסתורי למנהרת רכבת תחתית סודית.
כדי להפוך לקפטן מארוול, על בילי להגות את שם המכשף (Shazam), ראשי תיבות של שש דמויות מיתולוגיות שהסכימו להעניק מכוחן - חוכמתו של שלמה, כוחו של הרקולס, סיבולתו של אטלס, עוצמתו של זאוס, אומץ של אכילס ומהירותו של מרקוריוס.
אמירת השם מפיקה מכת ברק קסומה ההופכת את בילי לקפטן מארוול, כאשר אמירת השם בשנית מחזירה אותו למצב רגיל.
קפטן מארוול לבש תלבושת אדומה כיאה למדים של הצבא במצרים העתיקה ולתלבושות הממלכה האחמנית כפי שהצטיירו באופרות פופולריות, עם קישוט מוזהב וסמל ברק על החזה.
חליפת הגוף כללה במקור דש בגד מכופתר, אך היא השתנתה לחליפת גוף כחלק אחד לאחר שנה (אם כי תלבושת הדמות תחת פרסום חברת DC קומיקס החזירה את דש הבגד המכופתר החל משנת 1994).
החליפה כללה גם גלימה קצרה ולבנה, המעוטרת בסמלי פרחים זהובים.
הגלימה לקוחה מהגלימה המסורתית שנלבשת בעת טקסים בידי האצולה הבריטית.
נוסף להצגת הדמות והאלטר אגו שלה, ההרפתקה הראשונה של קפטן מארוול הציגה גם את נבל-העל דוקטור סיוואנה המרושע, יריבו המר.
בילי קיבל עבודה כשדרן חדשות ברדיו.
דמותו הפכה להצלחה מיידית, וחוברת הקומיקס הראשונה בכיכובו מכרה כ-500 אלף עותקים.
לקראת 1941, הדמות זכתה לכותר משלה, Captain Marvel Adventures, בשעה שהמשיך להופיע ב-Whiz Comics.
הוא הופיע גם לעיתים בסיפורים אחרים של החברה, ביניהם Master Comics.
שנות פאוסט: משפחת מארוול, בני ברית ואויבים
דרך הרפתקאותיו, קפטן מארוול צבר מספר אויבים.
יריבו השכיח ביותר היה דוקטור סיוואנה, מדען מטורף שרצה לשלוט בעולם, אך מאמציו סוכלו בכל פעם בידי קפטן מארוול.
היו לו שני ילדים שאינם נבלים - מאגניפיקוס רב-העוצמה וביוטיה היפה, שאהבה את קפטן מארוול.
שני ילדיו הנבלים, ג'ורג'יה וסיוואנה הבן, הוצגו מאוחר יותר בקומיקס, ודמו לאביהם מבחינה פיזית ומנטלית.
מבין הנבלים הנוספים נמנים גם קפטן נאצי, מארוול יריב הנקרא אדם השחור (שהצגתו היחידה בתור הזהב של הקומיקס הייתה בחוברת Marvel Family #1), ביריון המונע בידי קסם של נבלים היסטוריים בשם איבאק, ורובוט בעל בינה מלאכותית המונע בידי אנרגיה גרעינית בשם מיסטר אטום.
אולם, נבלי-העל הידועים לשמצה של קפטן מארוול הם מיסטר מיינד וחברת מפלצות הרשע שלו.
קשת הסיפור שעסקה בקבוצת הנבלים רצה למשך 25 חוברות (#22-46, מרץ 1943-מאי 1945), שבסופה מיסטר מיינד התגלה כתולעת קטנה ותבונתית מכוכב לכת אחר.
חבורת המפלצות הייתה הקבוצה הראשונה בתולדות הקומיקס, שגייסה את הנבלים סיוואנה, איבאק וקפטן נאצי, כמו גם נבלים חדשים כהרקימר איש הקרוקודיל והידרה מרובת הראשים.
אפילו אדולף היטלר, בניטו מוסוליני והידקי טוג'ו היו חברים בקבוצה בדיונית זו, יחד עם נאצים אחרים.
הקבוצה טיכסה כמה וכמה מזימות, בין היתר גנבת פנינים קסומות מגידי עתידות בידי קפטן נאצי ושימוש בתותח עצום כדי להפגיז מדינות שלמות.
בסופו של דבר, מיסטר מיינד מוצא להורג בכיסא החשמלי בעוון פשעיו, אך יוצג מחדש שנים לאחר מכן, בחוברת Shazam!
בתחילת שנות ה-40, קפטן מארוול זכה לבני ברית בדמותה של משפחת מארוול, מקבץ של גיבורי-על בעלי כוחות ותלבושות דומים לאלה של קפטן מארוול.
חוברת Whiz Comics #21 (ספטמבר 1941) הציגה את סגני מארוול (Lieutenant Marvels), שלישיית בנים הנושאים את שמו של בילי בטסון, ואשר מגלים שכאשר הם הוגים את שמו של שהאזאם באחידות, גם הם נהפכים למארוול.
חמש חוברות לאחר מכן, ידיד של קפטן מארוול בשם פרדי פרימן, אשר נפצע אנושות בהתקפה של קפטן נאצי, קיבל את הכוח להפוך לגיבור-העל הצעיר קפטן מארוול הבן, עם חליפה כחולה-זהובה.
שנה לאחר מכן, בחוברת Captain Marvel Adventures #18 (דצמבר 1942), בילי ופרדי פגשו באחותו התאומה האבודה של בילי, מרי ברומפילד, שגילתה שביכולתה להפוך לגיבורת-העל מרי מארוול באמירת השם שהאזאם.
קפטן מארוול, מרי מארוול וקפטן מארוול הבן הופיעו בסדרת כותרים חדשה בשם "משפחת מארוול", לצד כותרים נוספים כ-Wow Comics בכיכובה של מרי, Master Comics בכיכובו של הבן, ושני כותרים נוספים הנושאים את שמותיהם.
דמויות אחרות ממשפחת מארוול שלא ניחנו בכוחות-על, כמו דוד מארוול הרמאי ואחייניתו פרקלס מארוול (Freckles, "נמשים"), הצטרפו לעיתים להרפתקאות הקבוצה.
ספין אוף קומי של "הופי ארנב מארוול" נוצר בשנת 1942 עבור Fawcett's Funny Animals וקיבל לאחר מכן סדרה משל עצמו.
חברי משפחת מארוול צוותו לגיבורי-על נוספים במהלך שנותיהם תחת כותרי פאוסט קומיקס, ביניהם איביס הבלתי מנוצח, בולטמן ובולטגירל, ספיי סמאשר, איש הדקה ומיסטר סקרלט ופינקי.
בין הכותבים והאמנים אשר עבדו על הדמויות לצד האמן סי סי בק והכותב אוטו ביינדר היו ג'ו סיימון וג'ק קירבי, מאק ראבוי, פיט קונסטנזה, קורט שפנברגר ומארק סווייזי.
תביעה להפרת זכויות יוצרים וביטול הכותרים
למשך מרבית תור הזהב של הקומיקס, קפטן מארוול היה לגיבור-העל הפופולרי ביותר משאר גיבורי-העל וחוברותיו נמכרו בהיקף נרחב מאחרים, כולל סופרמן.
למעשה, הכותר Captain Marvel Adventures מכר למעלה מ-14 מיליון עותקים בשנת 1944 ופורסם במהדורה דו-שבועית, עם מחזור מכירות של 1.3 מיליון עותקים לחוברת.
אחת הסיבות לפופולריות הרבה הייתה גורם משיכתה של הדמות לקהל קוראים צעיר על ידי כך שהגשימה משאלות כמוסות, כמו גם איכויות סיפור קומיות וסוריאליסטיות.
החוברות השתמשו באלמנט הקיר הרביעי, וזאת כאשר בילי בטסון פנה אל קהל קוראיו דרך תוכניות הרדיו שלו וקריין כל סיפור וסיפור.
חברת Detective Comics (לימים "National Comics") תבעה את פאוסט קומיקס על הפרת זכויות יוצרים בשנת 1941, בטענה שקפטן מארוול היה מבוסס על דמותו של סופרמן של חברתם.
לאחר שבע שנות התדיינות, תיק התביעה הגיע לבית המשפט.
אף על פי שהשופט מצא שדמותו של קפטן מארוול היא הפרת זכויות, נמצא שחברת DC הייתה רשלנית ברישומן של כמה מרצועות הקומיקס של סופרמן כסימן מסחרי, ולכן הוחלט כי נשיונל קומיקס נטשה את זכויות היוצרים על הדמות.
בפסק דין הראשוני בשנת 1951 הוחלט לטובתה של פאוסט קומיקס.
נשיונל קומיקס ערערה על החלטה זו, והשופט לרנד הנד החליט ב-1952 כי זכויותיו של סופרמן תקפים.
הוא לא מצא כי דמותו של קפטן מארוול מפרה זכויות יוצרים אלא כי סיפורים מסוימים המכילים הישגי-על מהווים הפרה, וכי ניתן יהיה לקבוע את אמיתותו של הדבר בפתיחת התיק מחדש.
מתוך רצון לפתור את העניין מחוץ לכותלי בית המשפט, פאוסט קומיקס הגיעו לפשרה עם נשיונל קומיקס.
תיק התביעה לא היה הבעיה היחידה של חברת פאוסט קומיקס.
בשעה שחוברות Captain Marvel Adventures היו שיאני המכירות בתקופת מלחמת העולם השנייה, הן סבלו מירידה במכירות מאז שנת 1945, ולקראת 1949 מכרו בחצי מסכום החוברות הראשוני.
חברת פאוסט ניסתה להחיות את הזיכיון בתחילת שנות ה-50 של המאה ה-20 על ידי הצגת אלמנטים של ספרות אימה שהייתה פופולרית באותה תקופה.
בהרגישה כי הירידה בפופולריות של ספרות גיבורי-העל אינה מצדיקה את המשך המאבק, החברה הסכימה שלא לפרסם יותר חוברות בהן מופיעות הדמויות למשפחת מארוול ולשלם לנשיונל קומיקס דמי נזיקין בסך 400,000 דולר.
פאוסט סגרה את חטיבת הקומיקס שלה באביב 1953 ופיטרה את הצוות הקריאייטיבי שלה.
כותר Whiz Comics סיים את הרצתו בחוברת מספר 155 (יוני 1953), Captain Marvel Adventures הסתיים בחוברת מספר 150 (נובמבר 1953), ו-The Marvel Family הסתיים בחוברת מספר 89 (ינואר 1954).
בשנות ה-50, חברת הוצאה לאור בריטית קטנה בשם "ל.
מילר ובנו" הדפיסה מחדש מהדורות בשחור-לבן של חוברות קומיקס אמריקאיות, כולל את סדרת כותרי קפטן מארוול.
בעקבות התביעה בין פאוסט לנשיונל קומיקס, החומר שעמד לרשותם נקטע באמצעו.
ההוצאה לאור ביקשה את עזרתו של הכותב מיק אנגלו, שיצר גרסה פחות מחופשת של גיבור-העל הקרויה מארוול-מן.
קפטן מארוול הבן נכתב מחדש כמארוול-מן הצעיר, ומרי מארוול נכתבה מחדש כבחור, קיד מארוול-מן.
מילת הקסם "שהאזאם!" הוחלפה ב"קימוטא" ו"אטומיק" במהופך.
סדרת הכותרים של הדמויות החדשות לקחה את מיספור החוברות של קפטן מארוול בגרסתו הבריטית, החל מחוברת מספר 25.
מארוול-מן סיים את פרסומו בשנת 1963, אך הוחיה בשנת 1982 בידי הכותב אלן מור מעל דפי Warrior Magazine.
הרפתקאותיו של מארוול-מן בשחור-לבן הודפסו מחדש בצבע החל משנת 1985 בידי Eclipse Comics תחת השם החדש "מיראקל-מן" (משום שחברת מארוול קומיקס השתמשה בימים אלה בשם המותג והתנגדה לשימוש בשם זה), והמשיכו להתפרסם בארצות הברית גם לאחר ביטולו של המגזין.
בהקשר לסיפורים בה כיכבה הדמות, יצירתו של מארוול-מן/מיראקל-מן התבססה על דמותו של קפטן מארוול, בתחילה בידי אלן מור ולאחר מכן בידי הכותב ניל גיימן.
בשנת 2009, חברת מארוול קומיקס רכשה את הזכויות לדמויות סדרת מארוול-מן משנות ה-50.
Enterprises) יצרו גרסה משלהם לקפטן מארוול: גיבור-על אנדרואיד מכוכב אחר שאחת מיכולותיו הייתה לפצל את עצמו למספר חלקים, כשכל חלק יכול היה לזוז מעצמו.
הוא החל את השינוי בכך שצעק "הפרד!" (Split) והרכיב את עצמו בכך שצעק "זם!" (Xam).
היה לו משרת ילד בשם בילי בקסטון.
שהאזאם!: החייאת חברת DC קומיקס
חוברות קומיקס של גיבורי-על חזרו להכרה באמצע שנות ה-60 של המאה ה-20, במה שנודע כתור הכסף של הקומיקס.
קרמיין אינפנטינו, מפרסם חברת DC קומיקס, קנה את הזכויות לדמויות פאוסט קומיקס בשנת 1972, וחברת DC החלה לתכנן את החייאתו מחדש של הזיכיון.
משום שחברת מארוול קומיקס ביססה כבר את השם "קפטן מארוול" כשם מסחרי, DC קומיקס פרסמו מאז את הכותר תחת השם !Shazam, וסדרת החוברות הפכה להיות כה מזוהה עם קפטן מארוול עד אשר רבים זיהו את הדמות לפי שם הכותר החדש ולא לפי שמו המקורי.
פרסום החוברת החל בפברואר 1973 והכיל סיפורים ישנים וחדשים משנות ה-40 וה-50. הסיפור הראשון ניסה להבהיר את היעדרה של משפחת מארוול בכך שמרבית דמויות המשנה, כולל דוקטור סיוואנה ובניו נלכדו בהקפאה שנמשכה כעשרים שנה, כאשר משפחת סיוואנה ניסתה ללכוד את משפחת מארוול בהקפאה ושוחררה כשתא ההקפאה נע לכיוון השמש.
דניס אוניל היה הכותב הראשי בסדרת הכותרים, והוא הוחלף בידי אליוט ס.
קלרנס צ'ארלס בק אייר את עשרת הגליונות הראשונים בטרם עזב עקב חילוקי דעות יצירתיים.
בוב אוסקנר וקורט שפנברגר היו בין האמנים האחרונים של הכותר.
עם השמת רעיון ה"מולטי-יקום" במהלך תקופה זו, נקבע כי משפחת מארוול חיה ביקום DC מקביל בשם "ארץ-S".
אף על פי שסדרת הכותרים החלה בקול תרועה ובהתלהבות, היא קיבלה ביקורות צוננות.
הכותר שוכתב מחדש בחוברת מספר 34 (אפריל 1978), כאשר ברידוול כתב סיפורים מציאותיים יותר ובאיורם של אלן וייס וג'ו רובינשטיין ולאחר מכן בידי דון ניוטון ושפנברגר.
חרף כך, הגיליון הבא היה גם האחרון, אם כי הזיכיון שמר על רעננותו בהרצת החוברות World's Finest Comics (#253-282 לא כולל #271, אוקטובר-נובמבר 1978).
שפנברגר עזב את הכותר בחוברת #259, ומלאכת האיור השתנתה מאמן לאמן.
כאשר World's Finest Comics חזר למהדורת 36 דפים, נספחים של שהאזאם!
ראו אור בכותרי Adventure Comics #491-492 (ספטמבר-אוקטובר 1982), ו-11 הגליונות הנותרים הכילו חומר שהודפס בשנית.
סדרת חוברות !Shazam הציגה סיפורים מתקופת פאוסט קומיקס, למעט חוברות מספר 500 ו-503 של לגיון גיבורי-העל.
עם אירועי המשבר בעולמות האינסופיים של שנת 1985, חברת DC שילבה לחלוטין את הרפתקאותיו של קפטן מארוול לתוך יקומה.
הופעתו הראשונה של קפטן מארוול שלאחר המשבר הייתה במיני סדרה "אגדות" משנת 1986. שנה לאחר מכן, הדמות הופיעה כחברה בליגת הצדק, בהרצה המחודשת לסדרת הכותרים בכתיבתו של קית' גיפן ובאיורו של ג'ון מארק דמתיאס, וכן בסדרה משלו.
במיני סדרה בת ארבע חוברות, הכותבים רוי ודן תומאס והאמן טום מנדרייק ניסו לאתחל את המיתוס של קפטן מארוול, והחזירו את הדמויות של המכשף שהאזאם, דוקטור סיוואנה ואדם השחור חזרה לתוך יקום DC המודרני, עם סיפור מקור מעט שונה.
השינוי הראוי לציון בהרצה זו היה שמירת אישיותו של בילי בטסון הצעיר בשעה שהפך לקפטן מארוול.
שינוי זה נשמר במשך השנים הבאות כהצדקה לאישיותו הססגונית מתור הזהב, בעולם האפל והמודרני של חוברות הקומיקס, וזאת בניגוד לשרטוטו בתור הזהב כאישיות כפולה - גם כבילי בטסון וגם כקפטן מארוול.
גרסה משוכתבת זו של הדמות הופיעה גם בקשת סיפור אחת באנתולוגיית הסיפורים Action Comics Weekly #623-626 (אוקטובר-נובמבר 1988).
בסוף הסיפור הוכרז כי הופעותו תוביל לסדרה חדשה משלו, רעיון אשר לא התממש במלואו.
חברת DC קומיקס רכשה את הזכויות לכל הדמויות של חברת פאוסט קומיקס בשנת 1991. כתוצאה משכתוב כושל במיני סדרה "שהאזאם: התחלה חדשה" משנת 1987, קפטן מארוול שוכתב בשנית בשנת 1994 וניתן לו סיפור מקור חדש ברומן הגרפי "כוחו של שהאזאם!", שנכתב ואויר בידי ג'רי אורדוויי.
סיפור מקור זה של הדמות הפך לרשמי שלו ביקום DC.
סיפורו של אורדוויי עקב אחרי שנות פאוסט של הדמות, עם שינויים קלים.
לדוגמה, אדם השחור הוא זה שהרג את הוריו של בילי בטסון, והזר המסתורי שמוביל את בילי לאורכה של מנהרת הרכבת התחתית עם פסלי שבעת החטאים והמכשף שהאזאם הוא רוחו של אביו.
הרומן הגרפי הפך להצלחה מסחרית והוביל לסדרה שרצה בין השנים 1995-1999. סדרה זו הציגה מחדש את משפחת מארוול, את בני בריתם ואת אויביהם.
בתקופה זו הוצגה לראשונה דמותה של רעם, נערה צעירה מהעתיד הרחוק אליה העביר קפטן מארוול המזדקן את כוחותיו כדי שתמשיך את דרכו.
קפטן מארוול הופיע במיני סדרה המצליחה משנת 1996 של ליין "עולמות אחרים", "קץ הממלכה", בכתיבתו של מארק וייד ובאיורו של אלכס רוס.
בסיפור, שמתרחש עשרים שנים לתוך העתיד, קפטן מארוול משחק תפקיד חשוב כרגלי של הנבל לקס לות'ר.
כאחת הישויות העוצמתיות ביותר על כדור הארץ, עצם נוכחותו משרה אי נוחות על אלה הסובבים אותו, וכעת כשהוא שטוף-מוח, הוא מתכוון לגרום להשמדתו של העולם.
בסופו של דבר, הוא מקריב את חייו כמעשה כפרה אחרון וכמרטיר, הופך לסמל של סדר עולמי חדש.
בשנת 2000, קפטן מארוול כיכב ברומן גרפי המיוחד "שהאזאם!
כוחה של התקווה", בכתיבתו של פול דיני ובאיורו של אלכס רוס.
חברת הצדק, 52 והופעות נוספות עד אמצע שנות ה-2000
מאז ביטולה של סדרת החוברות "כוחו של שהאזאם!" ב-1999, משפחת מארוול הופיעה במספר כותרים ביקום DC.
אדם השחור הפך לדמות מרכזית בהרצת החוברות JSA של חברת הצדק של אמריקה פרי עטם של ג'ף ג'ונס ודייוויד ס.
גויר, וקפטן מארוול הפך לחבר מן המניין בין השנים 2003–2004. הוא הופיע גם ב"באטמן: האביר האפל מכה שנית", ההמשך לרומן הגרפי עטור השבחים של פרנק מילר, "באטמן: האביר האפל חוזר".
משפחת מארוול שיחקה תפקיד חשוב באירוע הקרוסאובר המשבר האינסופי משנים 2005–2006, ששימש כיריית הפתיחה למאמציה של חברת DC להחיות את סדרת כותרי !Shazam.
במיני סדרה "יום הדין" שהוביל למשבר, המכשף שהאזאם נהרג בידי הספקטר, וקפטן מארוול לוקח את מקומו של המכשף בצוקי הנצח, שנבנו מחדש בידי קבוצת שאדופאקט, אם כי יש לו בעיות עם החטאים הכלואים שם וזאת משום שהוא שומע את קולם.
משפחת מארוול השתתפה במיני סדרה הארוכה "52", שנמשכה כשנה.
היא הציגה את אדם השחור כדמות מרכזית ואת משפחת מארוול השחורה, שכללה אותו, את אשתו איזיס, את אחיה אוסיריס ואת סובק, הקרוקודיל המדבר.
קפטן מארוול העניק לאיזיס את הקמע שהעניק לה את כוחה, והוא משיא את אדם ואת איזיס.
משפחת מארוול הופיעה גם במיני סדרה הדו-חודשית בת 12 החוברות Justice, שנכתבה בידי ג'ים קרוגר ואוירה בידי אלכס רוס, שפורסמה בין השנים 2005–2007. כשאדם השחור מתקיף את העולם לאחר מותם של אשתו ואחיה בידי ארבעת פרשי האפוקליפסה, הוא מכה ללא רחם בקפטן מארוול ובמשפחת מארוול.
קפטן מארוול מבקש בתחילה מהאלים המצריים לקחת את כוחותיו של אדם, אך מתברר שהם נתנו לו את ברכתם.
בהמשך, מארוול מנסה לשנות את אדם חזרה בעזרת ברקיו.
מבחניו של שהאזאם והמשבר האינסופי
מיני סדרה בת 12 חוברות בשם "מבחניו של שהאזאם!" בכתיבתו של ג'וד ויניק ובאיורם של הווארד פורטר (#1-8) ומאורו קסיולי (#9-12) החלה בפרסום באוגוסט 2006. הסדרה הגדירה מחדש את המיתוס של כותרי שהאזאם, את הדמויות ואת מקומן ביקום DC.
בסדרה זו מוצג קפטן מארוול כשהוא לבוש בתלבושת לבנה ובעל שיער לבן ארוך, והוא נוטל את זהות המכשף שהאזאם תחת השם מארוול, בעוד קפטן מארוול הבן ומרי מארוול מאבדים את כוחותיהם.
לאחר מכן, פרדי פרימן חסר הכוחות נאלץ להוכיח את ערכו בפני ששת האלים המיתולוגיים המרכיבים את ראשי התיבות "שהאזאם", כדי שיהפוך לאלוף החדש שלהם תחת השם שהאזאם, אם כי המכשפה סאבינה ממועצת מרלין מנסה לקחת את הכוחות ממנו בהוראתו של אביה, מרלין.
אטלס נהרג בסדרה זו בידי סאבינה, אך כוחות הריפוי של אפולו משיבים אותו לחיים.
מארוול עוזר לפרדי כאשר זה נלכד מתחת למשקל שאותו נשא אטלס.
בשנים 2007–2008, בספירה לאחור לקראת המשבר האחרון, אדם השחור מעניק למרי בטסון חסרת הכוחות את כוחותיו, מה שהופך אותה לדמות רשעית יותר.
בהמשך היא מוותרת על כוחותיה ומקבלת את הכוחות מהאלים האולימפיים עצמם, אך מתפתה אחר כוחותיה הישנים המשחיתים.
לקראת סוף הסדרה, במשבר האחרון של שנים 2008–2009, מרי מארוול הופכת לנבלת-על כאשר היא נתונה לשליטתו של האל החדש דסאד, ותלבושתה הופכת לשחורה.
היא מצטרפת לשורותיו של דארקסייד, אויבו המושבע של סופרמן, ונלחמת גם בסופרגירל וגם בפרדי פרימן/שהאזאם, שהופך אותה חזרה לסורה בעזרת ברקיו.
דמותו החדשה של מארוול הופיעה בכותרי קומיקס שונים של החברה למשך שנתיים בטרם חזר לחברת הצדק של אמריקה בחוברת מספר 23 של הכרך השלישי (ינואר 2009).
הכותב ג'ף ג'ונס שיתף פעולה עם האמן ג'רי אורדוויי בכתיבת סיפור בן שלושה חלקים שנועד לחדש את זיכיון שהאזאם.
בסיפור זה, מארוול נכנס למארב של אדם השחור ואיזיס, שנחושים בדעתם להשתלט על צוקי הנצח.
איזיס גוזלת ממארוול את כוחותיו על ידי אמירת המילה שהאזאם מתוך ספר כשפים השולח ברקים לכיוונו ומגרשת את בטסון חסר הכוחות לפאוסט סיטי.
הוא יוצר קשר עם חברת הצדק לעזרה, שנלחמת באדם השחור ובאיזיס.
בילי נחטף בידי מרי מארוול הרעה, שמשתפת עמו את כוחותיה והוא הופך לגרסה מרושעת וצעירה של קפטן מארוול.
לאחר מכן, בילי מצטרף יחד עם מרי לאדם ואיזיס במלחמתם נגד חברת הצדק.
אולם, אדם עובר צד כשהוא מגלה את תוכניתה של איזיס להשמדת האנושות.
בעזרתו של ג'יי גאריק, הפלאש של חברת הצדק, ושל רוחו של סי סי בטסון (אביהם של בילי ומרי), נשמתו של המכשף שהאזאם עולה חזרה מממלכת המתים ("צוקי הסופיות") ואדם מעניק מכוחותיו כדי להחיות אותו מהמצב בו הוא כלוא.
בעקבות כך, שהאזאם לוקח חזרה אליו את כוחותיהם של שלושת המארוולים השחורים, הופך את אדם ואת איזיס לפסלים מאבן, ומגרש את בילי ומרי מצוקי הנצח בתואנה שאכזבו אותו.
בנוסף, הוא מאיים לרדוף אחר פרדי פרימן, היות שכוחותיו מגיעים כעת מהאלים עצמם.
הם נראים לאחרונה כשהם משוטטים חסרי בית בעיר פאוסט סיטי ותוהים על גורלו של אביהם.
בילי ומרי מופיעים בקצרה באירועי הלילה האפל ביותר של שנים 2009–2010 בחוברת The Power of Shazam!
#48. הם צופים מרחוק בהתקפתו הרצחנית של אוסיריס, שגופתו המתה הואנשה חזרה לחיים כפקח שחור.
החוברת נכתבה בידי אריק ואלאס, שכתב בהמשך מהדורה מוגבלת בינואר 2011 בה מופיעים בילי, מרי, פרדי, אוסיריס ובלייז.
בשנת 2013 חידשה חברת DC קומיקס את הסיפור המקורי, בסדרת ספרים חדשה שצוירה על ידי ג'ף סמית, המאייר של הספר "בון", ונצבעה על ידי סטיב המאקר.
לאחר שדפי ההיסטוריה משוכתבים מחדש בידי פרופסור זום, יריבו של הפלאש, גרסאות קיצוניות של קפטן מארוול ושל משפחת מארוול מוצגות.
משפחת מארוול החדשה כוללת שישה ילדים שנלכדו בקרון רכבת שלקח אותם למאורתו של שהאזאם, וכתוצאה מכך כל ילד קיבל יכולת אחת מיכולותיו של המכשף.
בילי מקבל את האומץ של אכילס, פרדי מקבל את עוצמתו של זאוס, וילד אסייתי-אמריקני בשם יוג'ין מקבל את החוכמה של שלמה.
בנוסף, מרי מופיעה לצד ילדה אפרו-אמריקנית בשם דרלה וילד לטיני בשם פדרו, וכוחותיהם אינם מוגדרים.
ששת הילדים מקבלים את היכולת להפוך לקפטן רעם, גרסה של קו הזמן הזה לקפטן מארוול.
כאשר בילי בטסון הוגה את מילת הקסם "שהאזאם" (Shazam) והופך לקפטן מארוול, מוענקים לו הכוחות הבאים:
תחילית אות עברית תחילית אות אנגלית דמות מיתולוגית תיאור ש S חוכמה של שלמה כקפטן מארוול, בילי מקבל גישה למידע עצום, כולל ידע נרחב בשפות ובמדעים.
יש לו זיכרון צילומי וחדות מנטלית המאפשרים לו לקרוא ולפענח הירוגליפים, זכירת כל מה שאי פעם למד ולפתור משוואות מתמטיות ארוכות.
יש לו גם הבנה נשגבת של עולם בני התמותה.
חוכמת שלמה מאפשרת לו לקבל ייעוץ ועצה במידת הצורך.
בסיפורים מוקדמים, הכוח אפשר לקפטן מארוול להפנט אנשים (שלמה הוא היחיד מבין הדמויות המיתולוגיות שאינו מן המיתולוגיה הרומית או היוונית).
ה H כוח של הרקולסכוחו של הרקולס מעניק לקפטן מארוול כוחות-על עוצמתיים, מה שהופך אותו לאחד החזקים ביקום DC.
הוא מסוגל לכופף ברזל ביתר קלות, לשבור קירות ולהרים משאות כבדים (כמו גם יבשות שלמות).
א A סיבולת של אטלסבאמצעות הסיבולת של אטלס, קפטן מארוול מסוגל לשרוד התקפות ולהחלים מהן.
נוסף על כך, הוא אינו זקוק למנוחה ולאוכל, ומסוגל לשהות בחלל.
ז Z עוצמה של זאוסעוצמתו של זאוס, מלבד מכת הברקים המעניקה לו את כוחותיו, מגבירה את יכולותיו הפיזיות והמנטליות של קפטן מארוול ומעניקה לו חסינות נגד מעשי כשף וקסמים.
מכת הברק יכולה לתקן נזקים הנגרמים לו ולשמש כדלק ללחשי קסם.
כך למשל, במידה ובילי יורעל, הפיכתו לקפטן מארוול תאפשר לו לשרוד (כפי שנראה בחוברת Captain Marvel Adventures #8).
נוסף על כך, הוא מסוגל להשיב אחרים ממשפחת מארוול על כנם באמצעות הכאתם במכת ברק.
הברקים גם עוזרים לנסיעה בין-ממדית.
א A אומץ של אכילסהאומץ של אכילס מעניק לקפטן מארוול את הגבורה ואת יכולות הלחימה.
יכולת זו מאפשרת לו להימנע גם מכל סוגי ההתקפות המנטליות.
מ M על ידי תיעול מהירותו של מרקוריוס, קפטן מארוול מסוגל לרוץ במהירות-על ולעוף, אף על פי שבסיפורים מוקדמים הוא יכול היה לזנק למרחקים גדולים.
הדבר מאפשר לו להגיע לצוקי הנצח על ידי ריצה במהירות הגדולה ממהירות האור.
במהלך אירועי "מלחמת דארקסייד", גל ההדף ממותו של דארקסייד ביטל את קשרו של בטסון עם האלים הישנים המוכרים לעיל.
המכשף שהאזאם לא רצה להשאירו חסר כוחות, והחל בכישוף זימון שישה אלים כדי להעניק לו כוחות חדשים.
לפתע, אביו של דארקסייד יוגה חאן תקף את המכשף, ושלח את בטסון אל מקור המציאות.
הוא איתר ארבע מתוך ששת האלים העתידים להעניק לו כוחות חדשים, והשניים האחרים התגלו כיוגה חאן, המתגלה כזונוס אל האופל וכמכשף עצמו, המתגלה כאל הקסם מאמאראגאן.
הם מעניקים לו כוחות חדשים, וכך הוא הופך לגרסה חזקה יותר של עצמו, "אל האלים".
קפטן אמריקה (או קפטן אמריקה: גיבור-העל הראשון; באנגלית: Captain America: The First Avenger, בתרגום חופשי לעברית: "קפטן אמריקה: הנוקם הראשון") הוא סרט גיבורי על אמריקאי שיצא לאקרנים בארצות הברית ב-22 ביולי 2011, המבוסס על דמויות המופיעות בחוברות הקומיקס של קפטן אמריקה, ובהפקה מבית אולפני מארוול.
הסרט הוא החמישי ביקום הקולנועי של מארוול אחרי "איירון מן", "הענק הירוק", "איירון מן 2" ו"תור".
את הסרט ביים ג'ו ג'ונסטון לפי תסריט מאת כריסטופר מרקוס וסטיבן מק'פילי ומככבים בו כריס אוונס, הוגו ויבינג, סבסטיאן סטן, היילי אטוול, טומי לי ג'ונס, דומיניק קופר וסטנלי טוצ'י בין היתר.
על רוג'רס לעצור את הגולגולת האדומה, מנהיגו חסר הרחמים של ארגון הידרה המרושע ויד ימינו של אדולף היטלר.
הסרט יצא לאקרנים ב-22 ביולי 2011 וזכה להצלחה מסחרית כאשר הצליח להכניס בקופות סכום של כ-370 מיליון דולר.
סרט המשך בשם "קפטן אמריקה: חייל החורף" יצא לאקרנים ב-4 באפריל 2014, וסרט המשך שלישי בשם "קפטן אמריקה: מלחמת האזרחים" יצא לאקרנים בצפון אמריקה ב-6 במאי 2016.
בזמנים מודרניים, מדענים מוצאים באזור הארקטי את מגנו של קפטן אמריקה.
במרץ של שנת 1942, קצין נאצי בשם יוהאן שמידט כובש טירה בנורווגיה כדי לגנוב אוצר לו הוא קורא "יהלום מאולם האוצרות של אודין" (הטסרקט, המופיעה גם בסרטים "הנוקמים", "קפטן מארוול", "הנוקמים: מלחמת האינסוף", "הנוקמים: סוף המשחק", וב"תור: ראגנארוק").
באותו הזמן בניו יורק, סטיב רוג'רס רוצה להצטרף לצבא ארצות הברית כדי להילחם במלחמת העולם השנייה, אך הוא מקבל דחייה עקב מצבו הבריאותי הירוד.
חברו הטוב ביותר של סטיב, ג'יימס "באקי" ברנס, שנבחר להיות חייל בצבא, לוקח את חברו סטיב לתערוכה בה הווארד סטארק (אביו של טוני סטארק) מציג אבטיפוס של מכונית מעופפת.
בעוד הם בתערוכה, סטיב מנסה שוב להתקבל לצבא, אבל באקי מנסה לגרום לסטיב להבין שהמלחמה היא דבר קשה, וסטיב לא יוכל לעזור כפי שהוא רוצה.
סטיב אומר שהוא חייב לשרת את מדינתו, דבר שמגיע לאוזניו של מדען בווריאני בשם ד"ר אברהם ארסקין.
ד"ר ארסקין לוקח חלק במחקר סודי של צבא ארצות הברית, והוא מגייס את סטיב לאותו מחקר.
סטיב מגיע לבסיס צבאי, ויחד עם חיילים נוספים שנבחרו למחקר, עובר מספר בדיקות כדי לראות האם הוא מתאים להמשיך לשלב הבא.
המחקר מפוקח על ידי קולונל צ'סטר פיליפס והסוכנת פגי קרטר.
סטיב מגלה שאם הוא ייבחר להמשיך הלאה, הוא ייקח חלק בפרויקט סודי הנקרא "סופר חייל".
פיליפס מציע לארסקין לקחת את החייל בעל הכושר הגופני הרב ביותר מבין המועמדים, אבל ארסקין אומר כי הוא מחפש מועמד עם תכונות שמעבר לתכונות הפיזיות.
במטרה להוכיח לארסקין כי מלחמה היא דבר מכוער, פיליפס זורק רימון לכיוון המועמדים.
סטיב מוכיח כי הוא בעל לב גדול ותכונות של גיבור והוא קופץ על הרימון במטרה להקריב את עצמו כדי להציל את האחרים.
מתגלה כי הרימון היה מנוטרל, ומעשה זה של סטיב מוכיח לארסקין ולפיליפס כי סטיב הוא האדם הנכון למשימה.
באירופה, יוהאן שמידט ומדען בשם ארנים זולא עורכים ניסויים על האוצר אותו שמידט מצא בנורווגיה, במטרה לרתום את כוחו לשימוש בהמצאותיו של זולא.
במתקן סודי בברוקלין, חברי מחקר "סופר חייל" נפגשים לכבוד השלב הבא בתוכנית.
ארסקין מציג נסיוב נסיוני מיוחד שיכול להפוך אדם רגיל לחייל על.
לאחר שהנסיוב מוזרק לגופו, סטיב מוכנס לתוך תא מיוחד, שבו קרני ויטה מיוחדות עוטפות את גופו.
לאחר שסטיב יוצא מהתא, גופו עובר שינוי קיצוני, מגבר נמוך ושברירי לגבר גבוה ושרירי.
המדענים מבינים כי הנסיוב הצליח בעבודה, וכעת ארצות הברית יכולה לייצר צבא של חיילי על שיביסו את הנאצים.
אבל אז מתגלה כי אחד מהנוכחים הוא היינץ קרוגר, מתנקש נאצי, שהורג את ארסקין ומפוצץ חלק מהמתקן, ובדרך הורס את כל המחקר והטכנולוגיה של חייל העל.
סטיב רודף אחר קרוגר ברחבי העיר ולבסוף תופס אותו.
אולם לפני שסטיב מצליח לתחקר את קרוגר, האחרון הורג את עצמו על ידי רעל מסוג ציאניד.
לאחר שכולם מבינים שסטיב רוג'רס הוא חייל העל היחיד שיש לארצות הברית, סנטור בראנדט מחליט להציג את סטיב בפני העולם בכנס מיוחד באיטליה.
מאחר שלא ניתן אישור לשלוח את רוג'רס לשדה הקרב, שכן הוא רק אחד ותוכנן ליצור צבא שלם של חיילי על, הוא מופיע במופעי בידור לילדים וחיילים.
אך כאשר סטיב מגלה שחברו באקי וחיילים נוספים נחטפו על ידי שמידט - שכעת קורא לעצמו הגולגולת האדומה - לבסיס שלו בצפון איטליה, הוא משכנע את פגי קרטר והאוורד סטארק להטיס אותו למקום החטיפה, כדי שהוא יתגנב למקום בו החיילים מוחזקים וישחרר אותם.
לאחר שסטיב פורץ למקום הוא מגלה כי שמידט הוא חלק מארגון טרור בשם "הידרה", שלוחה סודית של הצבא הנאצי.
סטיב נלחם כנגד הגולגולת האדומה, שחושף בפני סטיב שהם דומים מאוד, מאחר שגם שמידט עבר את ניסוי חייל העל של ארסקין, אבל הניסוי לא הצליח כמו שארסקין קיווה, ופניו של שמידט הושחתו והפכו למה שנראה כמו גולגולת אדומה.
סטיב מצליח לשחרר את באקי והחיילים, והם חוזרים לבסיס צבאי לאחר שהצליחו לגנוב מספר כלי נשק מתקדמים של הידרה.
בנוסף, סטיב ראה לזמן קצר את מפת המתקנים של הידרה באירופה, והוא זכר אותה בצורה צילומית.
סטיב מחליט להנהיג יחידה מיוחדת שתשמיד את הבסיסים הצבאיים של הידרה שזכר את מיקומם מהמפה.
חברו באקי ועוד מספר חיילים בעלי כישורים מיוחדים הופכים להיות חלק מיחידתו.
סטיב הופך להיות קפטן אמריקה, והווארד סטארק מכין לו מגן עגול מיוחד שנוצר מחומר בשם ויברניום.
היחידה של קפטן אמריקה משמידה את כל הבסיסים של הידרה, חוץ מבסיס אחד.
במשימה האחרונה שלהם, הצוות עושה גלישה זוויתית לרכבת שנושאת את ארנים זולא.
במהלך המתקפה, באקי נופל מהרכבת והולך לאיבוד בתהום שמתחת.
ארנים זולא נשבה חי, ולא בלע את מנת הציאניד שלו.
לאחר שקולונל פיליפס מצליח לגרום לזולא לשתף עמו פעולה ולגלות את תוכניתו של שמידט והיכן נמצא הבסיס המרכזי, סטיב מוביל מתקפה על הבסיס.
סטיב מגלה כי שמידט בנה מטוס חדשני מיוחד, שצפוי לטוס כל הדרך לארצות הברית ולהפציץ עם פצצה מיוחדת שיכולה להשמיד את כל היבשת.
לאחר שהמטוס ממריא, סטיב מצליח להתגנב למטוס ושם נלחם בשמידט, לאחר מכן, שמידט מנסה להשתמש בקובייה, אך הקובייה יורה קרן אנרגיה לשמיים ששורפת אותו, ולבסוף הורגת אותו לכאורה, כאשר הוא נקרע לגזרים, הקוביה יוצרת חור במטוס ונופלת דרך החור.
אחרי המאבק ומותו של שמידט, סטיב נאלץ לרסק את המטוס, כשהוא בתוכו, בשטח שומם באזור הארקטי, כדי שלא יגיע לאזור מיושב, ומאז נעלמו עקבותיו.
בזמנים מודרניים, צוללנים מוצאים את הקובייה (הטסרקט) במעמקי הים.
בינתיים, סטיב מתעורר בחדר המעוצב לפי שנות ה-40 של המאה ה-20 כדי לגרום לו להאמין שהוא עדיין בשנות ה-40. הוא חושד, בורח מהמקום ומוצא את עצמו בכיכר טיימס.
שם סטיב פוגש את ניק פיורי, מנהל הארגון הסודי S.H.I.E.L.D, שמספר לו כי הוא היה בתרדמת למשך תקופה של 70 שנים.
בסצנה שאחרי הכתוביות, פיורי רומז לסטיב כי הוא זקוק לו כדי להגן על העולם, ומכין את הקרקע לסרט הבא.
צעיר שברירי וחלש אשר כוחותיו משודרגים מעל ומעבר לגבול היכולת האנושית על ידי נסיוב נסיוני כדי שיוכל לעזור במאמץ המלחמתי.
אוונס, שעבד בעבר עם חברת מארוול כשגילם את דמותו של הלפיד האנושי בסרטים ארבעת המופלאים וארבעת המופלאים: עלייתו של הגולש הכסוף, אמר שהוא סירב להצעת התפקיד שלוש פעמים לפני שחתם על חוזה לשישה סרטים, באומרו "אני חושב שמארוול עושים הרבה דברים טובים עכשיו, וזוהי דמות מהנה...
אני חושב שסיפורו של סטיב רוג'רס הוא נהדר.
אפילו אם היה זה תסריט על כל אחד, נראה שהייתי עושה זאת, כך שזה לא היה בהכרח בגלל הקומיקס".
בנוגע ליכולותיו הפיזיות, אוונס העיר ש"דמותו של רוג'רס תביס את המשחקים האולימפיים, ובכל ספורט אולימפי הוא ישלוט.
הוא יכול לקפוץ גבוה יותר, לרוץ מהר יותר, להרים משקלים גדולים, אך הוא יכול להיפצע.
הוא יכול לנקוע קרסול ולהיות מושבת למשך שארית העונה.
הוא אינו מושלם, והוא אינו בלתי פגיע.
אז הרבה מהאפקטים - אם ארביץ למישהו - לא יחברו אותו לכבל ויעיפו אותו למרחק גדול, אך הוא ייפול ולא יקום עוד, ואני חושב שהדבר יגרום לדמות להיות אנושית יותר.
יהפוך אותו למשהו שיהיה אפשרי להיקשר אליו, דבר שאני אוהב מאוד".
שחקן התיאטרון ליאנדר דיני שימש ככפיל לאוונס בסצנות שלפני שינוי הצורה שלו, וכן הופיע כמוזג בבר.
טומי לי ג'ונס - קולונל צ'סטר פיליפס
בימי הקומיקס המוקדמים, פיליס גייס את סטיב רוג'רס לפרויקט "לידה מחדש", הניסוי הסודי שיצר את חייל-העל שנודע כקפטן אמריקה.
הדמות עודכנה לימים מודרניים בשביל הסרט, וג'ונס תיאר אותה כ"האחד שראיתם באלפי סרטים: הקצין הזועף והסקפטי שמפקח על חיילים מוכשרים ומעט סרקסטים".
הוגו ויבינג - יוהאן שמידט/הגולגולת האדומה
אויבו המושבע של קפטן אמריקה וראש אגף כלי הנשק המתקדמים של אדולף היטלר, אשר תוכניתו האישית לשליטה עולמית מערבת שימוש באובייקט קסום שידוע בשם "הטסרקט".
ויבינג ציין שעיצב את מבטאו של שמידט לפי אלה של ורנר הרצוג וקלאוס מריה ברנדאואר, ועל הדמות הוא ציין כי לדעתו "ההבדל העיקרי בין הגולגולת לקפטן - מאחר ששניהם לקחו את הנסיוב - הוא שהנסיוב מבליט מספר תכונות מפתח שיש לכל אחד מהם.
הקפטן יותר איש חברתי, בעוד שמידט איש של עצמו, של צרכיו האישיים והאגו שלו.
מנקודת מבט זו, הם הפכים מנוגדים".
סבסטיאן סטן - ג'יימס "באקי" ברנס
דומיניק קופר - הווארד סטארק
סטנלי טוצ'י - ד"ר אברהם ארסקין
ניל מקדונו - טימותי "דאם דאם" דוגאן
דרק לוק - גייב ג'ונס
ג'ון ג'וזף פילד - ג'יימס מונטגומרי פלאשוורת'
קנת' צ'וי - ג'ים מוריטה
ברונו ריקי - ז'ק דרניר
טובי ג'ונס מגלם את דמותו של ארנים זולא, ביוכימאי של המפלגה הנאצית; ריצ'רד ארמיטאג' מופיע בתפקיד היינץ קרוגר, המתנקש הראשי של הגולגולת האדומה; סמואל ל.
ג'קסון שב לגלם את דמותו של מנהל סוכנות S.H.I.E.L.D ניק פיורי; יוצר הקומיקס סטן לי מופיע בהופעת קמע כגנרל.
תקציב הסרט נאמד בכ-140 מיליון דולר.
עם יציאתו לאקרנים הוא זכה לסכום הכנסות של 4 מיליון דולר מהקרנות חצות בלבד, בכך עבר את שוברי הקופות "תור" ו"גרין לנטרן", שזכו כולם לסכום הכנסות הנע בין 3.25 מיליון ל-3.5 מיליון דולר בזמן המדובר.
בסוף השבוע הראשון להקרנתו, הסרט זכה לסכום הכנסות של 65.8 מיליון דולר, מה שמציב אותו במקום הראשון ברשימת הקרנות סוף השבוע של סרטי גיבורי-העל של שנת 2011.
אתר הביקורות Metacritic העניק לסרט ציון משוקלל 66 מתוך 100 בהתבסס על 36 ביקורות המבקרים וציון 6.8 לפי 681 ביקורות כלליות.
כתב האורלנדו סנטינל רוג'ר מור כתב כי "ג'ונסטון ביים סרט הרפתקאות קליל, חכם ומאוזן עם נוסטלגיה אמיתית של הנאצים ועם התייחסויות אוהבות למלחמת הכוכבים ושודדי התיבה האבודה".
רוג'ר איברט מהשיקגו סאן טיימס ציין כי נהנה מהסרט והעריך את הרקע והתלבושות של שנות ה-40, שהיוו מנוחה מהתפאורה הכללית של השנים האחרונות.
כמו כן הוא ציין שהוא התפעל מדרכו של ג'ונסטון לגולל את נרטיב הסיפור וכי נוצרה לו התחושה של סיפור מקיף".
אנתוני אוליבר סקוט מהניו יורק טיימס קבע כי "סרט מקור זה, בבימויו של ג'ו ג'ונסטון ובכיכובו של כריס אוונס כקפטן הלבוש באדום-לבן-כחול והמניף מגן, הוא סרט טוב וכיפי".
קפטן אמריקה הוא סרט גיבורי-על אמריקאי שיצא לראשונה לאקרנים בבריטניה ב-14 בדצמבר 1990, המבוסס על דמויות המופיעות בחוברות הקומיקס קפטן אמריקה של חברת מארוול קומיקס.
את הסרט ביים אלברט פיון והפיק, בין היתר, מנחם גולן ומככבים בו מאט סלינג'ר, רוני קוקס, סקוט פאולין, נד ביטי, דארן מק'גאוין, פרנצ'סקה נרי בין היתר.
במהלך שנות ה-30 של המאה ה-20 באיטליה הפשיסטית נחטף ילד ממשפחתו לצורך פרויקט צבאי ניסיוני אשר במהלכו הילד הופך ללוחם בעל יכולות על-אנושיות בשם הגולגולת האדומה.
כעבור שבע שנים, במהלך מלחמת העולם השנייה סטיב רוג'רס (מגולם על ידי מאט סלינג'ר), סטודנט אמריקני שברירי וחלש אשר נמצא לא כשיר להתגייס לצבא האמריקני, מתנדב להשתתף בפרויקט "מבצע: לידה מחדש" אשר מטרתו לפתח את האמצעים ליצירתם של חיילים נעלים מבחינה פיזית במטרה לעזור במאמץ המלחמתי.
רוג'רס מקבל נסיוב מיוחד אשר הופך אותו לחייל על בעל יכולות על-אנושיות אשר מכונה בשם "קפטן אמריקה".
רוג'רס נשלח לגרמניה כדי להביס את הגולגולת האדומה (מגולם על ידי סקוט פאולין), יד ימינו של אדולף היטלר אשר מתכנן לשגר טיל גרעיני אל עבר הבית הלבן.
לאחר עימות עם הגולגולת האדומה, קפטן אמריקה משוגר יחד עם הטיל הגרעיני לעבר הבית הלבן אך מצליח להסיט אותו ברגע האחרון, צפונה לעבר אלסקה, שם הטיל מנוטרל אך קפטן אמריקה קופא בתוך קרחון.
ארבעים שנה לאחר מכן צוות חוקרים מאתר את קפטן אמריקה ומצליח להחיות אותו.
קפטן אמריקה מגלה כי כעת עליו למנוע מהגולגולת האדומה מלחטוף את נשיא ארצות הברית.
מאט סלינג'ר - סטיב רוג'רס/קפטן אמריקה
רוני קוקס - הנשיא טום קימבל
סקוט פאולין - טאדציו דה סאנטיס/הגולגולת האדומה
נד ביטי - סם קולאווץ
דארן מק'גאוין - גנרל פלמינג
מייקל נורי - לוטננט קולונל לואיס
קים גילינגהאם - ברניס סטיוארט/שרון
מלינדה דילון - גברת רוג'רס
ביל מומי - גנרל פלמינג הצעיר
פרנצ'סקה נרי - ולנטינה דה סאנטיס
קרלה קאסולה - ד"ר מריה וואסלי
מאסימיליו מאסימי - טאדציו דה סאנטיס הצעיר
הצילומים החלו במהלך שנת 1989 והושלמו בשנת 1990. אף על פי כן, לאחר שגרסה ראשונית של הסרט הוצגה בפני קבוצת בדיקה הוחלט להוסיף פעלולים נוספים לסרט.
הסרט היה מיועד במקור לצאת לאקרנים בקיץ 1990, במהלך יום השנה ה-50 ליציאתו לשווקים של הגיליון הראשון בסדרת קפטן אמריקה.
אף על פי כן, יצאתו הרשמית של הסרט לאקרנים בארצות הברית התעכבה במשך קרוב לשנתיים.
במהלך השנים 1990 עד 1992 הסרט יצא לאקרנים במספר מדינות ברחבי העולם.
לבסוף הוחלט להוציא את הסרט לשווקים בארצות הברית במהלך קיץ 1992 ישירות לווידאו ולרשתות הטלוויזיה בכבלים.
ב-19 ביולי 2011, שלושה ימים לפני שחרורו של העיבוד הקולנועי החדש "קפטן אמריקה", חברת MGM הוציאה לשווקים את הגרסה משנת 1990 על גבי DVD.
קפטן מארוול זהו הכינוי שניתן למספר דמויות בדיוניות של גיבורי-על המופיעים בחוברות הקומיקס ביקום מארוול קומיקס.
קפטן מארוול המקורי הופיע לראשונה בחוברת Marvel Super-Heroes #12 מדצמבר 1967 ונוצר על ידי הכותב סטן לי והמאייר ג'ין קולן.
עד כה חלקו בזהותו של קפטן מארוול שבע דמויות - חברי צי הקרי החייזרי מאר-וול, בנו ג'ניס-וול ובתו פילא-וול, סוכן הסקרול הרדום קהנ'נר, חבר אימפריית הקרי נו-ואר ובנות האנוש מוניקה רמבו וקרול דנברס.
בעקבות משפט שנערך בין חברת DC קומיקס ל-Fawcett Comics בנושא הפרת זכויות, זו האחרונה הפסיקה לפרסם את דמותו של קפטן מארוול.
בסוף שנות ה-60 של המאה ה-20, חברת מארוול קומיקס השיגה את הסימן המסחרי לשם "קפטן מארוול", מה שאילץ את חברת DC לשנות את שם כותרי הדמות ל-!Shazam.
כדי לשמור על זכויות השם, חברת מארוול הייתה צריכה לפרסם חוברת "קפטן מארוול" כמדי שנה, מה שהוביל לסדרת כותרים, מיני סדרות ומהדורות מוגבלות של מספר גיבורי-על הנושאים את הזהות.
את דמותה של קרול דנברס כקפטן מארוול מגלמת השחקנית ברי לארסון בסרטי היקום הקולנועי של מארוול "קפטן מארוול" ו"הנוקמים: סוף המשחק".
בסדרת האנימציה x-מן שמה בעברית היה "גברת פלא".
הראשון לשאת בזהותו של קפטן מארוול היה מאר-וול, קצין במיליציה המלכותית של אימפריית הקרי, שנשלח להשגיח על כדור הארץ בזמן שחקר החלל היה בחיתוליו.
הוא מבחין בכוונותיהם הזדוניות של שליטיו, ובוחר להישאר לצד גיבורי הארץ, בעוד אימפריית הקרי מכריזה עליו כבוגד.
מרגע זה ואילך, הוא נלחם כדי להגן על כדור הארץ כנגד כל האיומים.
דמותו שוכתבה בהמשך בידי הכותב רוי תומאס והמאייר גיל קיין.
דמותו הוגלתה לאזור השלילי בידי "האינטלקט העילאי", והדרך היחידה שבה יוכל להימלט היא להחליף אטומים עם ריק ג'ונס באמצעות צמידי שלילה מיוחדים.
ניתנים לו כוחות-על ומדי מיליציית הקרי שלו מוחלפים בתלבושת מתאימה יותר.
שכתוב נוסף נעשה לאחר היקף מכירות נמוך של סדרת הסולו של הדמות.
הכותב ג'ים סטארלין שחרר את מאר-וול מהאזור השלילי, והפך אותו לאלוף קוסמי אשר מונה לשומר היקום בידי הישות הקוסמית איאון.
יחד עם ריק ג'ונס, מאר-וול נלחם בכוחות הרוע, ובסוגד למוות תאנוס במיוחד.
מאר-וול הפך לבן בריתם של הטיטאנים, ואחת מחבריהם - אליסיוס - הפכה למושא אהבתו.
אולם, הקריירה שלו נקטעה באיבה כאשר חלה בסרטן בלתי ניתן לריפוי, כתוצאה מחשיפה לגז עצבי רעיל במהלך קרב עם הנבל נייטרו.
הוא מת מסרטן על הכוכב טיטאן, כאשר קהילת גיבורי-העל כולה נכחה לידו, כפי שתואר ברומן הגרפי הגדול הראשון של החברה, "מותו של קפטן מארוול".
השנייה שנשאה את נטל קפטן מארוול הייתה מוניקה רמבו, קצינת משטרה אנושית מניו אורלינס שמחזיקה בכוח להפוך לכל סוג של אנרגיה.
למשך זמן מה, כוחותיה שוכתבו מחדש, והיא לא יכלה לשנות את צורתה לאנרגיה אלא ליצור שדה אנרגיה מסביבה.
הייתה חברה בקבוצת האוונג'רס, ובשלב מסוים גם שימשה כמנהיגתה.
נטלה בהמשך את הכינוי "פוטון", אם כי ג'ניס-וול אימץ לעצמו את הכינוי.
השניים דנים ביניהם לגבי העניין, ומוניקה בוחרת בכינוי "פולסר".
רמבו הצטרפה ל-H.A.T.E, ארגון אנטי-טרוריזם בסדרת נקסטווייב החדשה, תחת כתיבתו של וורן אליס ואיורו של סטוארט אימונן.
בהמשך היא גם חברה לקבוצות "הדיוות של מארוול" והאוונג'רס העוצמתיים של לוק קייג' תחת הכינוי "ספקטרום".
קפטן מארוול השלישי הוא ג'ניס-וול, בנם המהונדס גנטית של מאר-וול ואהובתו אליסיוס.
הוא נוצר מדוגמיות תאים של מאר-וול לאחר מותו, וגדל בצורה מלאכותית לבגרות פיזית, אם לא מנטלית.
ג'ניס, כמו אביו לפניו, לובש את צמידי השלילה, והוא בעל תודעה קוסמית.
למשך זמן מה הוא התמזג יחד עם ריק ג'ונס.
למרות שהצמד לא מסתדר בתחילה, הם הופכים ברבות הזמן לחברים טובים.
אולם, דעתו של ג'ניס נטרפת עליו והוא מאיים להשמיד את היקום.
לאחר שמת והחיה את עצמו מחדש בעזרתו החשאית של ברון הלמוט זמו, ג'ניס-וול מצטרף לקבוצת ת'נדרבולטס תחת הכינוי "פוטון".
אולם, בכך שהגביר את קצב ההחייאה המחודשת של ג'ניס-וול, ברון זמו קישר אותו לאחרית הימים, וגרם לתהליך הזדקנות של היקום.
כדי למנוע את השמדת כל הקיום, ברון זמו פיזר חלקים מגופו של ג'ניס-וול ברחבי הזמן וממד הכוח האפל.
לאחרונה, ג'ניס-וול נוצר מחדש ככפילו של המקורי לאחר שמולקולות שלו התמזגו לתוך מרלו צ'נדלר.
קפטן מארוול הרביעי היא פילא-וול, אחותו הצעירה של ג'ניס-וול.
היא נוצרת כאשר ג'ניס - בהיותו בן יחיד - יוצר מחדש את היקום.
המעשה יוצר מספר חריגות כמו למשל החייאתה של אמו והיווצרותה של אחותו.
פילא-וול מופיעה באירועי "השמדה" של שנים 2005–2007, כאשר לחמה לצד נובה כדי לעצור את גל ההשמדה של אניהילוס.
היא נוטלת את זהות קוואזר לאחר שהקודם נהרג בידי אניהילוס.
לפילא יש כוחות-על, וגם לה התפתחה תודעה קוסמית.
היא יכולה לירות פרצי אנרגיה, לעוף, ולספוג לתוכה התקפות אנרגיה ולהחזירן כפרצי אנרגיה.
בהמשך היא הפכה לאווטאר של אובליביון, וקראה לעצמה מחדש בכינוי "מרטיר".
היא מתה כאשר ניסתה להציל את חבריה לקבוצת שומרי הגלקסיה.
קפטן מארוול החמישי הוא קהנ'נר, סוכן רדום של אימפריית הסקרול משני הצורה.
הוא התמזג עם ה-DNA של מאר-וול, ננעל על צורתו הפיזית וניתנו לו תעתיקים טכנולוגיים של צמידי השלילה.
אולם, אישיותו המנטלית נמחקה, והותירה את זו של מאר-וול כדומיננטית.
במהלך אירועי "פלישה סודית", בהם גזע הסקרול פלש לכדור הארץ והטמיע את עצמו בקרב גיבורי-העל, קהנ'נר בחר להילחם נגד בני גזעו.
נכון להיום, הוא נחשב כמת.
כחלק מאירועי "שלטון אפל", שבהם נורמן אוסבורן מקבל חסות על סוכנות S.H.I.E.L.D, ומשתמש בכוח שניתן לו כדי לחתור תחת הממשל, חבר גזע הקרי נו-ואר מצטרף לקבוצת האוונג'רס האפלים של אוסבורן תחת הכינוי קפטן מארוול.
נכון להיום, נו-ואר חבר בקבוצת האוונג'רס הצעירים.
קרול דנברס - גיבורת-העל שידועה בכינוי "גברת מארוול" - נטלה את זהותו של קפטן מארוול בהרצת חוברות חדשה בכתיבתה של קלי סו דקוניק ובאיורו של דקסטר סוי.
Captain Marvel Vol.9 #1-10 (קרול דנברס, ינואר-נובמבר 2016)
Mighty Captain Marvel #0-9 (קרול דנברס, דצמבר 2016-ספטמבר 2017)
Captain Marvel Vol.11 (קרול דנברס, אוקטובר 2023 ואילך)
קפטן בומרנג הוא דמות בדיונית של נבל-על המופיעה בחוברות הקומיקס פלאש ביקום DC של DC קומיקס.
הדמות הופיעה לראשונה בחוברת Flash #117 מדצמבר 1960 ונוצרה על ידי הכותב ג'ון ברום והמאייר קרמיין אינפנטינו.
את זהותו של קפטן בומרנג חולקות שתי דמויות, אב ובן - ג'ורג' "דיגר" הארקנס ואואן מרסר.
דיגר היה בנו הלא חוקי של חייל אמריקני ואישה אוסטרלית, שגדל בעוני רב והתמחה ביצור בומרנגים ובשימושם ככלי נשק.
בבגרותו הוא נשכר כמקדם מכירות כדמותג בשם "קפטן בומרנג" לחברת צעצועים שבבעלותו של אביו הביולוגי, אם כי הוא לא ידע זאת, ומאז פנה לדרכי הפשע לאחר שלא העריכו את כישוריו.
באירועי משבר זהות, הארקנס יוצר קשר עם בנו האובד, אואן מרסר, לאחר שלקח על עצמו חוזה לרציחתו של ג'ק דרייק, אביו של טים דרייק.
הוא הצליח לבצע את המשימה, אך נהרג בידי דרייק עצמו.
אובדנו הפתאומי של אביו גרם למרסר לנטול את זהות קפטן בומרנג.
קפטן קור לקח אותו תחת חסותו לקבוצת "הנבלים", והתברר בהמשך כי מרסר הוא בנה של מלוני ת'ון, מה שהופך את בארט אלן לאחיו החורג.
מאז, מרסר עבר לצד הטובים, ואף הצטרף לקבוצת אאוטסיידרס.
לבסוף, מרסר נהרג בידי אביו, שהואנש בחזרה לחיים כפקח שחור באירועי "הלילה האפל ביותר".
את דמותו של קפטן בומרנג גילם בסרט הלייב אקשן "יחידת המתאבדים" השחקן ג'יי קורטני, ואילו בסדרה "החץ" גילם את דמותו השחקן ניק טאראביי.
ביקום המצויר של דיסי הדמות מופיעה בסרט "באטמן מתקפה על ארקהם" שם הוא משמש כאחת הדמויות הראשיות
קפטן בריטניה הוא דמות בדיונית של גיבור-על מוטאנט המופיעה בחוברות הקומיקס ביקום מארוול קומיקס.
דמותו הופיעה לראשונה בחוברת Captain Britain Weekly #1 מאוקטובר 1976 תחת חותם "מארוול UK" ונוצרה על ידי הכותב כריס קלרמונט והמאייר הרב טרימפ.
במקור, קפטן בריטניה נועד להיות מקבילו הבריטי של קפטן אמריקה.
קפטן בריטניה הוא האלטר אגו של בריאן בראדוק, אחיה התאום של בטסי בראדוק, שהוענקו לו כוחות קסם בידי הקוסם האגדי מרלין (בדיוני).
הוא נולד בעיירה הקטנה מלדון שבמחוז אסקס, אנגליה למשפחה אריסטוקרטית.
מאוחר יותר התגלה כי בראדוק משתייך למשפחה בין-יקומית רחבה שידועה בשם "חיל קפטן בריטניה".
דמותו של קפטן בריטניה מדורגת במקום ה-79 ברשימת מאה גיבורי העל הגדולים, לפי אתר IGN.
ביקום הקולנועי של מארוול מופיעה גרסה חלופית של קפטן בריטניה בדמותה של פגי קרטר מיקום חלופי בו היא קיבלה את נסיוב חייל-העל (בסרט "דוקטור סטריינג' בממדי הטירוף" ובסדרת הטלוויזיה "מה אם...?").
את הדמות גילמה ודיבבה השחקנית היילי אטוול.
קפטן אמריקה: נולד מחדש היא מיני-סדרת קומיקס של כותרי קפטן אמריקה שפורסמה ביולי 2009 על ידי חברת מארוול קומיקס למשך שש חוברות.
הסדרה, שנכתבה על ידי אד ברובייקר ואוירה על ידי בריאן היץ', הבטיחה להציג את האמת מאחורי מותו של גיבור-העל קפטן אמריקה לאחר אירועי מלחמת האזרחים, ומחייה אותו מחדש ביקום מארוול העכשווי.
ביום השנה למותו של קפטן אמריקה, מתקיים דיון בעניינו אם לכבד את מורשתו כפטריוט, או לשנוא אותו בגלל שהיה בוגד.
שרון קרטר מחפשת אחר הסוכן לו נתנה את האקדח שבעזרתו ירתה ברוג'רס כשעברה שטיפת מוח בידי דוקטור פאוסטוס.
היא מאתרת אותו, ובעזרת מתקן אותו השיגה ממנהל סוכנות S.H.I.E.L.D ניק פיורי, היא מהפנטת אותו ומאלצת אותו לומר לה היכן הוא הניח את האקדח.
בשעה שבאקי בארנס, המשמש כעת כקפטן אמריקה החדש, תוהה אודות הנעשה במדינה, ריקי ברנס מדברת עם איליי בראדלי, ואומרת לו שהיא רוצה להיות שותפתו החדשה של באקי.
איליי אומר שבאקי אינו מחפש שותף חדש ברגע זה, אך הוא רוצה שריקי תפגוש אותו, כי זה מה שרוג'רס היה מבקש ממנו לעשות.
בינתיים, שכיר החרב קרוסבונז וסין - בתו של נבל-העל הגולגולת האדומה - נמלטים ממתקן כליאה של ארגון H.A.M.M.E.R, והגולגולת האדומה חוזר, עדיין לכוד בגוף הרובוט שלו.
בסנטרל פארק, חברי האוונג'רס העוצמתיים סאם וילסון, נטשה רומנובה, ג'יימס בארנס, לוק קייג', ג'סיקה דרו וקלינט בארטון נפגשים ללא תחפושותיהם, אך מחזיקים בכישוף טלפורטציה למקרה והנבל נורמן אוסבורן וקבוצת האוונג'רס האפלים שלו ינסו ללכוד אותם.
אוסבורן, הסנטרי ו"גברת מארוול" מוצאים את הקבוצה כשהם מרחפים מעל הפארק, אך אוסבורן מחליט לא לתקוף אותם.
במקום זאת, הוא מופיע בפני קהל ואומר כי התאספות שכזו, שנחשבת לבלתי חוקית, אושרה בידי ארגון H.A.M.M.E.R.
הוא מכריז כי הם יכבדו את קפטן אמריקה בגלל מי שהיה, והקהל צועק בשמו, מה שמטריד את חברי האוונג'רס הנמצאים במקום.
שרון קרטר מופיעה בפניהם, ואומרת שקיימת האפשרות להציל את סטיב.
במתקן כליאה של ארגון H.A.M.M.E.R בקולורדו, סין מתוחקרת לגבי יורה שני מלבד קרוסבונז, המעורב ברצח של קפטן אמריקה.
מבטיחים לה חופש תמורת מידע על היורה, בהתחשב בעובדה שהגולגולת האדומה מת והיא לא צריכה להיות נאמנה לו יותר.
סין צוחקת למשמע הרעיון, תוקפת את סוכן הארגון ולוחשת דבר מה באוזנו.
היא מתכוונת להימלט, אך בולזאיי לוכד אותה.
מאוחר יותר, בולזאיי ואוסבורן מדברים עם הסוכן אותו היא תקפה, והוא אומר שהיא לחשה באוזנו "למה אתה בטוח שהוא מת?".
אוסבורן אומר שזו בעיה, אך השאלה המתעוררת היא האם היא התכוונה לאביה, הגולגולת האדומה, או לקפטן אמריקה?
שרון קרטר, סאם וילסון, ויז'ן והאנק פים נפגשים במעבדתו של האנק.
בשעה שבאקי והאלמנה השחורה מסתננים לנושאת המטוסים המרחפת של H.A.M.M.E.R, שרון מסבירה לכולם כיצד היא ירתה בקפטן אמריקה.
כשהם בוחנים את האקדח אותו השיגה מקודם, הם מגלים שמדובר בטכנולוגיה שמומנה באמצעות לא אחר מאשר דוקטור דום.
האקדח לא הרג את רוג'רס, אלא כפי שהמדען ארנים זולא הסביר לאוסבורן "הקפיא אותו במרחבי הזמן והמקום".
כאשר שרון נלכדה בידי הגולגולת האדומה, היא שומשה כחלק ממזימה להחזיר את סטיב התקוע בזמן.
כשהיא הרסה את המכשיר, הוא אכן נותר תקוע, אך אף אחד לא יודע היכן.
בעוד באקי והאלמנה מותקפים בידי ארס וונום, ישנם פלאשבקים לסטיב רוג'רס בתקופת השמדה, למותה של אמו, וחזרה לאירועי השמדה לקורותיו של באקי.
רוג'רס תוהה מה קורה לו, אך הוא מוכן ומזומן להמשיך ולהילחם מחדש את מלחמת העולם השנייה.
נורמן אוסבורן פונה לסין ולקרוסבונז בשביל משימה שהוא מבקש מהם לעשות.
רוג'רס מגיע בסופו של דבר לתקופה בזמן בה הוא משתתף בפרויקט "סופר-חייל" ומוזרקת לו הנוסחה בידי ד"ר אברהם ארסקין.
בינתיים, באקי והאלמנה נלכדים בידי סוכני H.A.M.M.E.R.
אוסבורן מייעץ לאלמנה לחפש אחר שרון קרטר ולפקוד עליה להסגיר את עצמה בטרם קפטן אמריקה הנוכחי ייהרג גם הוא.
רוג'רס נמצא כעת בתקופת הזמן בה האינואיטים מוצאים את גופתו הקפואה בקרח, ואז מועבר קדימה בזמן לתקופת מלחמת קרי-סקרול, בה ניתנת לו ההזדמנות לשוחח בקצרה עם ויז'ן ולמסור לו מסר שעליו לשכוח עד לבוא היום המתאים.
בחזרה בזמן ההווה, באקי משוחרר בידי איש הנמלה וניצל בידי פלקון.
אולם, שרון הסגירה את עצמה.
סין וקרוסבונז מוצאים את הגולגולת האדומה ולוקחים אותו ללטבריה, מדינת הולדתו של דוקטור דום, שם יינתן לו גוף אנושי.
כשהגולגולת האדומה מגיע ללטבריה יחד עם סין וקרוסבונז, המדען הנאצי ארנים זולא יצר מכונה שתפקידה להחזיר את קפטן אמריקה בחזרה לזמן ההווה.
רוג'רס נמצא כעת בתקופת הזמן בה הוא וריק ג'ונס (תחת זהותו של באקי) נלחמים בסוכני הידרה.
בזמן ההווה, אוסבורן מכנס מסיבת עיתונאים ובה הוא מודיע ששרון קרטר נכנעה.
באחוזת האוונג'רס, ריד ריצ'רדס מגלה להאנק פים שהאקדח שירה בקפטן אמריקה מכיל חלקיקי טכיונים, וכי הם קשורים לחלקיקי ננוטכנולוגיה בלתי מזוהים שנמצאים בדמה של שרון.
הוא גם מעלה תאוריה, לפיה גופו של קפטן אמריקה אינו מסונכרן עם המציאות שלהם, מה שאומר ששרון היא נקודת המפתח בהחזרתו.
מתברר שהערותיו של ריד הפעילו מסר חבוי מקפטן אמריקה עצמו, השמור במאגר המידע של ויז'ן.
רונין, האלמנה השחורה ובאקי מתקיפים את מאגר המידע הנייד של H.A.M.M.E.R ודורשים לדעת את מיקומה של שרון.
לאחר שויז'ן מראה לשני המדענים את המסר אותו שלח קפטן אמריקה מרחבי הזמן, ריצ'רדס מגיע למסקנה כששרון הרסה את המכונה של הגולגולת האדומה, היא גרמה לו להתקע בזמן.
שרון נלקחת ללטבריה, שם מחברים אותה למכונה אותה הרסה בעבר, והגולגולת האדומה מתכוון להתחבר לצידה.
באיי התעלה האנגלית של שנת 1945, קפטן אמריקה ובאקי מנסים לעצור את ברון היינריך זמו מלהעביר מטוס בלתי מאויש הנושא עליו פצצה.
קפטן אמריקה מבין כי מדובר באירוע שלאחריו שניהם מוקפאים ושבו באקי הופך לחייל החורף.
פתאום, הוא נמשך מכל תקופות חייו והגולגולת האדומה מתנפל עליו.
גופו הגשמי חוזר למציאות העכשווית, אך רוג'רס אינו נמצא בשליטה על גופו, אלא הגולגולת האדומה.
על סיפון המעבורת של סוכנות A.I.M., שרון קרטר מנסה להגיע אל רוג'רס הכלוא בגופו ואומרת לו לא לתת לגולגולת לנצח.
קפטן אמריקה מגיב בכך שהוא בועט לה בפנים.
לטענה של קרטר, שאומרת שאוסבורן הוא זה שמושך בחוטים, קפטן אמריקה עונה שאוסבורן עשה כל כך הרבה עבורו, כולל עסקה עם דוקטור דום, וכי הוא יעקוב אחר תוכניתו לעת עתה.
כמו כן, קפטן אמריקה מודיע שהם יפגשו עם הנשיא כדי להודיע על חזרתו אחרי שהוא יטפל בקבוצת האוונג'רס, שעוקבת אחריהם בחשאי.
באומרו זאת, ויז'ן משנה פזה לתוך המעבורת, אך הוא מוקפא בידי סין, שמשתמשת בנשק חדש אותו יצרו ארנים זולא ו-A.I.M.
מטוס הסילון של האוונג'רס מיורט מהאוויר ומתרסק לתוך בריכת ההשתקפות של וושינגטון הבירה.
המעבורת של A.I.M נוחתת, ובין האוונג'רס לסוכני A.I.M מתפתח קרב.
סטיב רוג'רס האמיתי תקוע כעת בניו יורק חלופית, הנשלטת בידי הגולגולת האדומה.
הוא מתגלה בידי חיילים נאצים, ונמלט לתוך סמטה חשוכה.
שם הוא רואה כרזות של הדוד סם, המעוצבות מחדש כדי לשאת את דיוקנו של הגולגולת האדומה.
רוג'רס מכה בקיר, תופס את הגולגולת לא מוכן, והשניים נאבקים על השליטה במוחו.
על סיפון המעבורת, קפטן אמריקה שבשליטת הגולגולת נעשה מבולבל עקב תקיפתו של רוג'רס.
הוא מורה לזולא לשחרר את פלוגות הסער המיוחדות של A.I.M, שמונהגות בידי קרוסבונז.
באקי מבחין בקפטן אמריקה ובסין יורדים מהמעבורת.